*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*45. számú előterjesztés*

Bátaszék Város Önkormányzata Képviselő-testületének 2025. február 26-án,

16 órakor megtartandó RENDKÍVÜLI ülésére

*Tájékoztató a Keresztély Gyula Városi Könyvtár vezetői állására kiírt pályázati eljárás eredményéről*

|  |
| --- |
| **Előterjesztő:** Dr. Bozsolik Róbert polgármester**Készítette:** Takaróné dr. Mihó Beatrix mb.hatósági irodavezető**Törvényességi ellenőrzést végezte:** Dr. Firle-Paksi Anna aljegyző**Tárgyalja:**KOIS Bizottság: 2025.02.26. |

# Tisztelt Képviselő-testület!

Bátaszék Város Önkormányzat Képviselő-testülete 4. alkalommal írt ki pályázatot a Keresztély Gyula Városi Könyvtár igazgató állására. A 2025. január 17. napján kiírt pályázat benyújtási határideje 2025. február 17. napján lejárt. Ezen idő alatt **pályázat nem érkezett**.

A képviselő-testület 52/2024. (II.28.) önkormányzati határozata alapján az igazgató feladatokat Sági Lajosné látja el, az új igazgató kinevezéséig.

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet 5. § (8) bekezdése szerint:

*„…Amennyiben a pályázat eredménytelenül zárul, a pályázat megismételt kiírásáról 90 napon belül gondoskodni kell.”*

Javasoljuk a T. Képviselő-testületnek az alábbi határozati javaslat elfogadását:

**1 .H a t á r o z a t i j a v a s l a t:**

**a Keresztély Gyula Városi Könyvtár igazgatói állására kiírt pályázat eredménytelenné nyilvánítására**

Bátaszék Város Önkormányzatának Képviselő-testülete

1. a Keresztély Gyula Városi Könyvtár igazgatói állására kiírt pályázatot – benyújtott pályázat hiányában - eredménytelennek nyilvánítja;
2. felkéri a város aljegyzőjét, hogy gondoskodjon a pályázati felhívás - jogszabály szerinti - ismételt közzétételéről, valamint a pályázati eljárás lefolytatásával összefüggő előkészítő feladatok ellátásáról.

*Határidő:* 2025. május 27.

*Felelős:* Dr. Firle-Paksi Anna aljegyző

 (a közzétételéért, a pályázati eljárás előkészítéséért)

*Határozatról értesül*: Sági Lajosné

 Irattár

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet (továbbiakban: EMMI rendelet) **szabályozza a követelményeket és az intézményvezetői pályázat lefolytatásának a rendjét.**

Az EMMI rendelet 6. § (1) bekezdése szerint:

*„6 § (1) Az érvényes pályázatot benyújtó pályázót a pályázati határidő lejártát követő harminc napon belül a* ***munkáltatói jogkör gyakorlója által létrehozott****, – a kulturális intézmény alapfeladatait érintően szakértelemmel rendelkező tagokból álló –* ***bizottság hallgatja meg.***

*A bizottság tagjai között helyet kell kapnia*

 *a) ha a kulturális intézményben működik üzemi tanács, annak egy képviselőjének,*

 *b) a kulturális intézmény fenntartója legalább egy képviselőjének, továbbá*

 *c) a kulturális intézmény alaptevékenységének megfelelő*

 *ca) országos szakmai szervezet egy képviselőjének vagy*

 *cb) a kulturális szakértői nyilvántartásban szereplő kulturális szakértőnek és*

 *cc) a kulturális intézményben képviselettel bíró reprezentatív szakszervezet – ha van ilyen – egy képviselőjének.*

A képviselő-testület 3/2024. (I.15.) önkormányzati határozatával megválasztotta a Keresztély Gyula Városi Könyvtár igazgatói beosztás ellátására benyújtott pályázatokat véleményező bizottságot.

Ezen bizottság tagjait volt Péter Géza is a Közművelődési, Oktatási, Ifjúsági és Sport Bizottság (továbbiakban: KOIS Bizottság) korábbi elnöke.

Javasoljuk a képviselő-testületnek, hogy Péter Géza helyett a KOIS Bizottság jelenlegi elnöként, Péter Albertet válasszák meg a véleményező bizottságba.

A fent leírtakra figyelemmel, javasoljuk a Tisztelt Képviselő-testületnek az alábbi határozati javaslat elfogadását:

**2. H a t á r o z a t i j a v a s l a t:**

**a Keresztély Gyula Városi Könyvtár igazgató beosztás ellátására benyújtott pályázatokat véleményező szakértelemmel rendelkező bizottság felkéréséről szóló 3/2024. (I.15.) önkormányzati határozat módosítására**

Bátaszék Város Önkormányzatának Képviselő-testülete a Keresztély Gyula Városi Könyvtár igazgató beosztás ellátására benyújtott pályázatokat véleményező szakértelemmel rendelkező bizottság felkéréséről szóló 3/2024. (I.15.) önkormányzati határozatát az alábbiak szerint módosítja:

a határozat a) pont ab) alpontja helyébe a következő szövegrész kerül:

*„ab) Péter Albert, a Közművelődési, Oktatási, Ifjúsági és Sport Bizottság elnöke”*

*Határidő*: 2025. március 5.

*Felelős*: dr. Firle-Paksi Anna aljegyző

 (a határozat megküldéésért)

*Határozatról értesül*: Péter Albert KOIS Bizottság elnöke

 Irattár